 Benue Penis Disapearance: Àwọn ọdọ bẹrẹ ìwọde torí nǹkan ọkùnrin tó ń pòórá Àwọn ọdọ Benue pa pásítọ ti wọn fẹsùn kan pé ó ń mú ǹka ọmọkunrin Laipẹ yii ni rogbodiyan waye nilu naa, nitori iwọde awọn ọdọ to n fi ẹsun kan pe nkan ọmọkunrin awọn n poora. Koda, iroyin sọ pe awọn ọdọ naa pa pasitọ kan ti wọn fi ẹsun kan pe oun lo n mu awọn nkan ọmọkunrin naa. Àwọn iròyin tì ẹ leè ní ìfẹ síí: Ọgbẹni Aba sọ pe isede yoo ma a wa laarin aago mẹjọ alẹ si mẹfa owurọ, titi nkan yoo fi pada bọsipo lori eto aabo. Kété tí wọn bá ti báa yín sùn tàn torí pé ẹ tóbi, ẹ gbà pé ìfẹ yẹn ti parí - Auntie Remi Ọlọyàn ńlá O ni igbesẹ naa waye nitori bi awọn ọdọ naa ko ṣe sinmi ogun, bo tilẹ jẹ pe Gomina Samuel Ortom ati awọn olori ilu ti da si ọrọ naa. O ṣalaye pe rogbodiyan naa kọja bo ṣe yẹ, nigba ti awọn ọdọ naa tun yabo agọ ọlọpaa kan lọjọ Aje, lati kọluu. Wọn dana sun dukia awọn ti wọn ba ti fi ẹsun kan, koda wọn pa pasitọ kan. Yatọ si eyi, wọn lu ọkunrin kan titi to fi daku, nitori wọn fura si pe o ti mu nkan ọmọkunrin eeyan kan. Àwọn ọdọ Benue pa pásítọ ti wọn fẹsùn kan pé ó ń mú ǹkan ọmọkunrin Kò sí ẹni tí ó rí ẹrí àrídájú lórí pe lóòtọ ni ǹkan ọmọkunrin ń pòórá Ilé iṣẹ ọlọpàá ìpińlẹ Benue ti bẹrẹ ìwádìí lórí ikú pásítọ kan tó n jẹ Uhembe Jacob ti àwọn ọdọ Daudu pa lẹyìn tí wọn fẹsùn kan pé ó jí ǹkan ọmọkùnrin àwọn ènìyàn Agbẹnusọ ọlọpàá ìpińlẹ náà, Anene Suewese Catherine fí ìdí ikú pásítọ náà múlẹ, ó ni ọkùnrin náà kú, lẹyìn tó sá kúrò nínú ilú Daudu lọ sí abúlé míràn. Wòlí Uhembe Jacob ló ni ìjọ Divine Shadow ni ìlú Daudu, ní ìjọba ìbílẹ Guma, ìpińlẹ Benue. Ìròyìn sọ pé, láti ǹkan bi ọsẹ díẹ sẹyìn báyìí ni àwọn ọkùnrin ní agbègbè náà ti ń sọ pé ǹkan ọmọkùrin àwọn kò ṣiṣẹ mọ Kí a tó wí kí a tó fọ, ènìyàn bí méjìlá tí n jáde lkáti sọ pé ǹkan náà ló n ṣẹlẹ sí wọn Sáájú ni wọn ti kọkọ nàka sí ọkùnrin kan ti wọn ń pe ni Ernest Tsuwe, tí ọkùnrin náà sì lọ pokuso nígbà ti gbogbo ènìyàn ni kí ó dá ǹkan ọmọkùnrin àwọn padà. Sùgbọn ẹyìn o rẹyìn ní àwọn ọdọ ya sí ìgbòrò tí wọn sì n pe ìjọba ìbílẹ láti gbé ìgbésl láti wá ẹni tó n mú ǹkan ọmọkunrin awọn lọ Sickle Cell In Nigeria: Makinde ní ìgbàgbọ ninú ìdílé òun ṣèdíwọ láti ṣàyẹwò ẹjẹ Lẹyìn ìfẹhónú hàn ni àwọn àgbààgbà ìlú pe ìpàdé ní ọjọ kẹta oṣù kọkanlá níbi ti wọn ti kéde pé Ernest jẹ ọrẹ ọkùnrin kan tó n jẹ Saka Noah àti Wòlí Uhembe to jẹ agbódegbà àwọn tó n jí ǹkan ọmọkùnrin. Wọn ni, wọn ń fi òògùn gba ǹkan ọmọkpunrin àwọn ènìyàn, lẹyìn náà ni wọn yóò ni kí wọn san owó láti gba ìwòsàn lọdọ wọn. Ọrọ yìí ló dá rògbòdìyàn sílẹ, tí ọdọ sì rọ bò àwọn ọkùnrin méjèèjì yìí láti lù wọn pa. Ọpẹlọpẹ àwọn ọlọpàá lára Saka, nígbà ti Woli sáré wọ inú mótò rẹ tó sì mórí lé Yelwata ní ìpińlẹ Nasarawa Àwọn ọdọ náà kọkọ dáná sun ṣọọṣì rẹ, nígbà tí ó yá ni ìròyìn ikú rẹ tàn ká. Kódà, ọrọ náà kò yọ àwọn ọmọ ìjọ rẹ sílẹ bí àwọn náà ṣe ya sí ìgboro láti bèrè fún ìdájọ òdodo lórí ikú pásítọ wọn, àwọn ọlọpàá pẹlú ti fi wọn lọkan bálẹ àwọn yóò wádìí ǹkan tó ṣeku pa ọkùnrin náà. Akomolede ati Aṣa lori BBC:Wo ìrúfẹ ìgbeyàwó méje tó wà nílẹ Yorùbá àti ojúṣe Alárinà Ṣe lóòtọ ni pé, ǹkan ọmọkùnrin ń sọnu ní Daudu? Agbẹnusọ ọlọpàá sọ fún BBC pé kò sí ǹkan ọmọkunrin tí wọn jí mú àti pé gbogbo àwọn tí wọnn kó lọ si ilé ìwòsàn fún àyẹwò, sáká ni ara wọn dá, kò sí ǹkan tó sọnù níbẹ. Ó tún sàlàyé pé, lásìkò yìí, ọpọ àwọn ènìyàn agbègbè náà ló n jáde pé àwọn ò rí ǹkan ọmọkùnrin àwọn mọ. Ọlọpàá ńi ó ṣeẹṣe ko ni ǹkan ti ó n mú ǹkan ọmọkunrin wọn ṣe ṣégeṣège oo, sùgban kò sí ẹni tó mú ǹkankan lára wọn. Ó fi kun pé, ènìyàn mẹjọ ni wan ti mú báyìí lórí ọrọ náà, wọn sì ti gbé wọn lọ sí ilé ẹjọ. Wọn fi kún pé bí wọn ṣe kọlu àwọn ènìyàn náà kò bójúmu rára, gbogbo ẹni tó bá sì lọwọ níní ọrọ náà ni yóò foju ba ilé ẹjọ : Alaga ijọba ibilẹ Guma, nipinlẹ Benue, Caleb Aba, ti kede isede oni wakati mejila nilu Dauda, nitori awuyewuye to n waye pe nkan ọmọkunrin n poora nibẹ. 